Нeсов Владимир Ефимович

Нeсов Владимир Ефимович [24. 7 (6. 8). 1908, Беларуссия, Кричев] – совет архитектору (1974). 1934-жылыЛенинград коммуналдык чарба институтун архитектура факультетин бүтүрүп, 1938-жылга чейин Минск шаарында иштеген. Ошол эле жылы Кыргызстанга келип, «Кыргызгипрокурулуш» институтунда имарат долбоорлоо боюнча башкы архитектор болгон. Несов Кыргызстандык шаарларынын генералдык пландарынын долбоорлорун түзгөн. Негизги эмгектери: Фрунзе шаарындагы ат майдан жана айыл чарба министрлигинин, Н. Г. Чернышевский атындагы республикалык китепкананын (азыркы К. Баялинов атындагы балдар китепканасы), «Тюлпан» үй-тиричилик комбинатынын, ОМПИнин (азыркы ОшМУ) имараты. Н. Кыргыз ССР Арх. союзунун башкармасынын мүчөсү. Кыргыз элинин байыркы архитектурасын изилдеген, аларды реконструкциялаган (мисалы,Манастын күмбөзү, 1970; Бурана, 1973). 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7